OzLabs/hebrew-wiki-articles huggingface dataset:
סמנטיק סקולר

ממוזער
סמנטיק סקולר הוא כלי מחקר חינמי ומנוע חיפוש לספרות מדעית שפותח במכון אלן לבינה מלאכותית ופורסם לציבור בנובמבר 2015.<ref name=":0"></ref> מאחורי פיתוח המנוע עומד מדען המחשב אורן עציוני.<ref name=":0" /> נכון לשנת 2023, הכלי קיטלג מעל 200 מיליון מאמרים אקדמיים.<ref name=":1"></ref>

סמנטיק סקולר קורא ומקטלג מידע מכשני מיליון מאמרים אקדמיים המתפרסמים בכל שנה,<ref name=":2">
</ref> בעיקר באנגלית.<ref></ref> הכלי מחובר לכ-30 הוצאות לאור, חלקן מסחריות וחלקן פתוחות לציבור.<ref></ref> בין השאר, סמנטיק סקולר מקטלג מאמרים מ־ BMJ, SSRN, PubMed, arXiv, Springer Nature, ועוד. מטרת הכלי היא לזהות מידע וקשרים חדשים.<ref name=":2" /> בעזרת בינה מלאכותית, למידת מכונה ועיבוד שפה טבעית סמנטיק סקולר יכול לסכם במשפט אחד כ-60 מיליון מאמרים במדעי המחשב, ביולוגיה ורפואה.<ref name=":1" />

בדומה לגוגל סקולר, גם סמנטיק סקולר יודע לזהות מאמרים משפיעים במיוחד, המצוטטים פעמים רבות. הכלי מאפשר גם העתקה של הפרטים הביבליוגרפיים של המאמר.<ref name=":1" /> בשונה מגוגל סקולר ו־PubMed, סמנטיק סקולר מאפשר לבנות ספריה מקוונת של מאמרים אשר תעצב את המלצות הקריאה האישיות.<ref name=":1" />

השימוש בסמנטיק סקולר הוא בחינם. 

== ראו גם ==
* גוגל סקולר

== קישורים חיצוניים ==
* 

== הערות שוליים ==

קטגוריה:תוכנות בינה מלאכותית
קטגוריה:מנועי חיפוש
אליזבת באום-שניידר

אליזבת באום-שניידר (בצרפתית: Élisabeth Baume-Schneider; נולדה ב-24 בדצמבר 1963) היא פוליטיקאית שווייצרית מן המפלגה הסוציאל-דמוקרטית . מראשית שנת 2023 היא מכהנת כחברת מועצת הברית של המדינה.

==ביוגרפיה==
אליזבת שניידר נולדה למשפחת איכרים בקנטון ברן. לאחר תום לימודיה התיכוניים למדה מדעי החברה באוניברסיטת נשאטל וסיימה תואר מוסמך. בין השנים 1989–2002 עבדה כעובדת סוציאלית בקנטון ז'ורה ולאחר מכן במִנהל קנטון זה.

=== קריירה פוליטית===
בתחילת הקריירה הפוליטית שלה הושפעה באום-שניידר מתנועת סולידריות הפולנית והצטרפה למפלגה הסוציאל-דמוקרטית. בשנת 1995 נבחרה לחברה במועצה הגדולה של ז'ורה, ובשנת 2000 נבחרה לעמוד בראשה. בין 2003 ל-2015 הייתה חברה בממשלת קנטון ז'ורה וכיהנה כשרת החינוך ולאחר מכן כשרת התרבות והספורט.

בבחירות הפדרליות של 2019 נבחרה באום-שניידר למועצת הקנטונים, הבית העליון של אספת הברית. בנובמבר 2022 הכריזה על מועמדותה למועצה הפדרלית של שווייץ. ב-7 בדצמבר נבחרה למועצה הפדרלית והחליפה את חברת המועצה הפדרלית הפורשת מטעם המפלגה הסוציאל-דמוקרטית, סימונטה סומרוגה. באום-שניידר היא החברה הראשונה במועצה הפדרלית מקנטון ז'ורה, הצעיר מבין הקנטונים השווייצריים. בחירתה הייתה שנויה במחלוקת, שכן משמעותה היא שהחלק דובר הגרמנית של שווייץ, המהווה את רוב האוכלוסייה השווייצרית, נמצא כעת בתת-ייצוג במועצה הפדרלית - שלושה מתוך שבעה חברים. היא מונתה לעמוד בראש המחלקה הפדרלית למשפטים ומשטרה במקומה של קארין קלר-סוטר, שהפכה לראש מחלקת הכספים.

===חיים אישיים===
באום-שניידר נשואה ואם לשני ילדים. היא מתגוררת בעיירה לה ברלה שבקנטון ז'ורה. היא ילדה את בנה השני כאשר עמדה בראש המועצה הגדולה של ז'ורה בשנת 2000.

==קישורים חיצוניים==

* [https://www.ejpd.admin.ch/ejpd/de/home/das-ejpd/elisabeth-baume-schneider.html אליזבת באום-שניידר], באתר המועצה הפדרלית של שווייץ
* [https://www.parlament.ch/en/biografie/elisabeth-baume-schneider/4238 אליזבת באום-שניידר], באתר אספת הברית של שווייץ

קטגוריה:שרות ממשלת שווייץ
קטגוריה:שרי משטרה
קטגוריה:שרי משפטים
קטגוריה:שווייצרים שנולדו ב-1963
קטגוריה:המחלקה הפדרלית למשפטים ומשטרה
פסק דין ונסברי

Associated Provincial Picture Houses Ltd. v Wednesbury Corporation (ידוע כפסק דין ונסברי או הלכת ונסברי) הוא פסק דין אנגלי משנת 1947. נקבעו בו הכללים לשימוש בעילת סבירות בביקורת שיפוטית על החלטות רשות מבצעת או רשויות מנהליות שתחתיה. פסק הדין הוזכר בהקשר של עילת הסבירות בישראל, בין היתר בדיונים על החקיקה לפסילת עילת הסבירות בבג"ץ בישראל, בספטמבר 2023.<ref></ref>

בפסק הדין הוגדרו שלושה תנאים הנדרשים על מנת שבית המשפט יתערב בהחלטה מינהלית כדי לתקנה. עילת חוסר הסבירות נוסחה בשנת 1984 בפסק הדין Council of Civil Service Unions v Minister for the Civil Service כך:

== פרטי המקרה ==
בשנת 1947 קיבלה חברת Associated Provincial Picture Houses רישיון מתאגיד ונסברי - רשות מקומית בסטפורדשייר - להפעיל בית קולנוע בימי ראשון, בתנאי שלא תותר כניסה לילדים מתחת לגיל 15, בין אם יגיעו בליווי מבוגר ובין אם לאו. על פי "חוק הקולנוע 1909" שהיה תקף אז, בתי קולנוע יכלו להיות פתוחים בימי שני עד שבת בלבד. חריגה מכלל זה לפתיחת בתי קולנוע בימי ראשון התאפשרה רק בהחלטה של רשות מקומית או בפנייה ממפקד כוחות הצבא המוצבים בשכונה.<ref>פסק דין Harman v Butt [1944], KB 491</ref>

חוק ה-Sunday Entertainments Act משנת 1932 איפשר פתיחת בתי קולנוע בימי ראשון על ידי הרשויות המקומיות בכפוף לתנאים עליהם החליטה הרשות, ולאחר שנערכה בנושא הצבעת רוב ברובע. Associated Provincial Picture Houses ביקשו להכריז שהתנאי שהוצב לגבי גיל הילדים אינו מקובל ונמצא מחוץ לסמכותו של התאגיד.

== פסק דין ==
בית המשפט קבע כי אין בסמכותו להוציא צו לביטול ההחלטה הנתבעת. נקבע כי על מנת שבית המשפט יאמץ סעדים כלשהם נגד החלטות גופים ציבוריים, יהיה עליו לקבוע כי התקיימו התנאים הבאים, וכי מקבל ההחלטות:
# נתן משמעות גבוהה לעובדות לא רלוונטיות לתהליך.
# לא נתן רלוונטיות לעובדות שהיו ראויות להילקח בחשבון בתהליך.
# קיבל החלטה אבסורדית לחלוטין, החלטה שהיא כל כך בלתי סבירה, ששום רשות סבירה לא הייתה יכולה לקבל אותה.

בית המשפט קבע כי במקרה הספציפי שנדון לפניהם, ובהתאם לסטנדרטים שנקבעו, התנהלות התאגיד לא הגיעה לרמה של חוסר סבירות ולכן דחה את עתירת מפעילת הקולנוע, והחלטת הרשות המקומית נותרה על כנה.<ref></ref>

השופט הלורד גרין אמר (עמ' 229):

== משמעות ==
בעקבות פסק הדין נקבעה "עילת הסבירות של ונסברי" המתייחסת בעיקר לתנאי השלישי של החלטה שהיא כל כך בלתי סבירה, ששום רשות סבירה לא הייתה מחליטה כך. העיקרון מצוטט בבתי המשפט בבריטניה ובישראל כסיבה לפיה על בתי המשפט להסס לפני שיתערבו בהחלטות של רשות מבצעת.

באנגליה בשנים האחרונות (בעיקר עקב חקיקת חוק זכויות האדם בשנת 1998), מערכת המשפט עברה לגישה קפדנית פחות, בטענה כי בנסיבות מסוימות יש צורך לבצע ביקורת בוחנת יותר של החלטות מנהליות. בית הדין האירופי לזכויות אדם מחייב את בית המשפט הבודק להכפיף את ההחלטה המקורית ל"בדיקות חרדה" (anxious scrutiny) באשר לשאלה האם אמצעי מינהלי מפר את זכות האמנה האירופית לזכויות אדם. על מנת להצדיק פגיעה שכזו על המשיבים להראות כי פעלו על פי "צורך חברתי דוחק" (pressing social need) וכי האמצעים שננקטו לשם כך היו מידתיים להגבלת הזכות.

== ראו גם ==
* עילת הסבירות
* הרפורמה המשפטית בישראל

== הערות שוליים ==

== קישורים חיצוניים ==
* [https://web.archive.org/web/20130501053939/http://www.justis.com/titles/iclr_s4821028.html Associated Provincial Picture Houses Ltd v.] [https://web.archive.org/web/20130501053939/http://www.justis.com/titles/iclr_s4821028.html תאגיד ודנסברי]
קטגוריה:פסקי דין בממלכה המאוחדת
קטגוריה:משפט מנהלי
שגיא צוקרמן

שגיא צוקרמן הוא שחקן טניס שולחן פאראלימפי ישראלי.

==ביוגרפיה==
צוקרמן נולד וגדל בזכרון יעקב והיה חבר מועדון מכבי זכרון יעקב.

מגיל צעיר שיחק טניס שולחן ובשנת 1982 זכה באליפות ישראל בשכבת הגיל לבני עשר. בשנת 1984 זכה במקום השני באליפות הנוער לטניס שולחן.

בשנת 1989 נפגע בתאונת עבודה ובעקבות פגיעה בכלי הדם נמצא זכאי ל-100 אחוזי נכות.

ב התחרה בתחרויות יחידים וקבוצות: בתחרות היחידים בדרגת נכות 9 הפסיד בשלב המוקדמות ולא העפיל לרבע הגמר, בטורניר הקבוצות לדרגות נכות 9–10 התחרה עם זאב גליקמן והם הפסידו בשלב המוקדמות ולא העפילו לרבע הגמר, ובטורניר הפתוח לדרגות נכות 6–10 התקדם עד שמינית הגמר ולא העפיל לרבע הגמר.

בשנת 1997 הגיע לשיא הדירוג האישי שלו והיה עשירי בעולם בדרגת נכות 9.

צוקרמן סיים לימודי משפטים ובשנת 2016 סיים תואר שני בטכניון בנדל"ן ושמאות. ניהל חברה להשקעות נדל"ן בארצות הברית ובשנת 2019 מונה לראש מנהלת ההתחדשות העירונית בעיריית חדרה.

==קישורים חיצוניים==
* [https://www.paralympic.org/sagi-zukerman פירוט השתתפותו בתחרויות המשחקים הפאראלימפיים] באתר הרשמי של IPC 
* [http://stats.ipttc.org/en/profiles/1013 שגיא צוקרמן] באתר איגוד טניס שולחן העולמי

==הערות שוליים==

קטגוריה:ספורטאים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני טניס שולחן במשחקים הפאראלימפיים אטלנטה (1996)
קטגוריה:ישראלים שנולדו במאה ה-20
סטפן פריק

סטפן פריק (באנגלית: Stephen Nathaniel Frick; נולד ב-30 בספטמבר 1964) הוא טייס חלל אמריקאי שהשתתף ב-2 טיסות של מעבורת חלל. 

==ביוגרפיה==
סטפן פריק נולד בפיטסבורג, קליפורניה וסיים לימודי בית ספר בשנת 1982. בשנת 1984 הוא סיים לימודי תואר ראשון בהנדסת אווירונאוטיקה באקדמיה הימית של ארצות הברית ובשנת 1994 סיים לימודי תואר שני בבית הספר של הצי ללימודים מתקדמים

בשנת 1986 התגייס סטקרו לצי ארצות הברית וסיים קורס טיס. הוא היה טייס מקדונל דאגלס F/A-18 הורנט ושירת בבסיסי החיל בנושאת מטוסים סראטוגה. פריק השתתף במלחמת המפרץ. בשנת 1994 הוא קיבל הסמכה כטייס ניסוי.

==פעילותו בנאס"א==
ב-1996 התקבל פריק לקורס להכנת אסטרונאוטים במרכז החלל ג'ונסון. לאחר סיום הקורס הוא כיהן במספר תפקידים בצוותי קרקע.

באפריל 2002 הוא היה טייס של מעבורת החלל אטלנטיס במשימה STS-110 (מייקל בלומפילד היה מפקד צוות). המטרה של המשימה הייתה להתקין חלק ה-S0 Truss, שנותן תמיכה למבנה התחנה. 

בפברואר 2008 הוא היה מפקד צוות מעבורת החלל אטלנטיס במשימה STS-122. המטרה העיקרית הייתה להביא לתחנת החלל מודול קולומבוס והחלפת חלק מציית תחנת החלל.

פריק עזב את נאס"א בשנת 2015.

==לאחר נאס"א==
לאחר שירות ביחידת האסטרונאוטים פריק החל עבודה בלוקהיד מרטין.

==קישורים חיצוניים==

* 
* [http://www.spacefacts.de/bios/astronauts/english/frick_stephen.htm ביוגרפיה]
* [https://www.youtube.com/watch?v=ARdX6Uf2K4s נקודות ציון בחייו של פריק]

==הערות שוליים==

קטגוריה:אסטרונאוטים אמריקאים
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מלחמת המפרץ: אישים
קטגוריה:אמריקאים שנולדו ב-1964
מגפת האופיואידים

מגפת האופיואידים, המכונה גם משבר האופיואידים, היא העלייה המהירה בהתמכרות ובמספר מקרי המוות עקב שימוש יתר, שימוש לרעה ומינון יתר, בקבוצת התרופות הנקראות אופיואידים מאז שנות ה-90. המשבר כולל את ההשלכות הרפואיות, החברתיות, הפסיכולוגיות, הדמוגרפיות והכלכליות המשמעותיות של ניצול לרעה בתרופות אלה כולל ניצול רפואי, וניצול לא רפואי של התרופות.

תרשים המתאר את המאפיינים המבניים המגדירים אופיאטים ואופיואידים, כולל הבחנות בין מבנים אופיאטים חצי סינתטיים לסינתטיים מלאים
[[פנטניל. 2 מ"ג (אבקה לבנה מימין) היא מנה קטלנית ברוב האנשים.<ref>[https://www.dea.gov/galleries/drug-images/fentanyl Fentanyl]. Image 4 of 17. US DEA (Drug Enforcement Administration). See [https://web.archive.org/web/20181008000027/https://www.dea.gov/galleries/drug-images/fentanyl archive] with caption: "photo illustration of 2 milligrams of fentanyl, a lethal dose in most people".</ref> אגורה אמריקאית היא ברוחב 19 מ"מ (0.75 אינץ').]]
אופיואידים הם משפחה של משככי כאבים בינוניים עד חזקים, כולל אוקסיקודון (נמכר בדרך כלל תחת השמות המסחריים OxyContin ו-Percocet), הידרוקודון (Vicodin, Norco) ופנטניל, שהוא משכך כאבים חזק מאוד המסונתז כדי להידמות לאופיאטים אחרים כגון מורפיום והרואין שמקורו באופיום.<ref></ref> העוצמה והזמינות של חומרים אלה, למרות הסיכון הפוטנציאלי להתמכרות ולמנת יתר, הפכו אותם לפופולריים הן כטיפול רפואי והן כתרופות פנאי. בשל ההשפעות המרגיעות של אופיואידים על מרכז הנשימה של המוח המוארך, אופיואידים במינונים גבוהים מהווים פוטנציאל דיכוי נשימתי ועלולים לגרום לאי ספיקת נשימה ומוות.<ref></ref>

משבר האפיאודים בארצות הברית קודם על ידי חברות תרופות כמו פרדו פארמה שהציגה מצג שווא לפיו התרופה שלה בטוחה ולא ממכרת. החברות שיווקו את התרופות למיליוני תושבים תוך הטעיה של רופאים, חוקרים וגופי רגולוציה. רופאים מושחתים סייעו להחמרת הבעיה על ידי פתיחת תחנות גלולות. באופן זה מאות אלפי אמריקאים, כולל אנשים צעירים נורמטיבים קיבלו את התרופה ללא צורך רפואי, ורבים מהם התמכרו אליהן. לאחר החמרת האכיפה נגד התרופות פנו המכורים לסמים הנמכרים ברחוב. המשבר הוביל למותם של מעל 800 אלף איש וגרם לירידה בתוחלת החיים בארצות הברית. המגפה של שימוש באפיאודים מהווה משבר בריאות ציבורי גם במדינות אחרות כמו קנדה, בריטניה ומדינות אירופה. מומחים מזהירים מפני התפשטות המגפה גם למדינות אחרות ובכללן ישראל.

אופיואידים הן תרופות יעילות ביותר לטיפול בכאב חריף,<ref></ref> אך יש ויכוח עז בשאלה האם הם יעילות בטיפול בכאב כרוני או בעל השפעה גבוהה,<ref name="Opioids for chronic noncancer pain"></ref> שכן הסיכונים עשויים לעלות על היתרונות.<ref name="Opioids for chronic noncancer pain" />

==קישורים חיצוניים==
* 
* 
* [https://www.taubcenter.org.il/pr/opioid-epidemic/ השימוש המוגבר במשככי כאבים נרקוטיים בישראל: תחילתה של מגפה?], מרכז טאוב, 2023
* 
* 

== הערות שוליים ==

*
קטגוריה:התמכרות
חרירה

חרירה (בערבית: الحريرة) הוא מרק צפון אפריקאי מסורתי שמוצאו ממרוקו ואלג'יריה. בקרב יהודים רבים המרק הוא מאכל של סיום צום יום כיפור. ובקרב מוסלמים הוא נאכל בסעודות סיום צום (אפטאר) בחג הרמדאן.

במרק חרירה יש בדרך כלל עדשים, גרגירי חומוס, עגבניות, לימון, בצל, סלרי, כוסברה וכורכום. בכל משפחה ועדה נוהגים להוסיף חומרי גלם נוספים (למשל: אטריות, אורז ומח עצם).

חרירה אלג'יראית שונה מהחרירה המרוקאית בכך שהחרירה האלג'יראית אינה מכילה עדשים. המאכל ידוע בתור מנה ראשונה אך נאכל בפני עצמו גם כחטיף קל.

== הכנה ==
קערת חרירה מוגשת בקזבלנקה
מתכון הבסיס של חרירה מורכב מהמרכיבים הבאים, ועשוי להשתנות בהתאם לאזורים:
* עגבניות או רכז עגבניות
* עדשים
* גרגירי חומוס
* פול
* בצלים
* אורז
* ביצים
* כמות קטנה של בשר: (בקר, כבש או עוף)
* כף או שתיים שמן זית.

הציר, בדרך כלל טלה, מתובל בקינמון, ג'ינג'ר, כורכום או תבלין אחר עם צבע עז כמו זעפרן ועשבי תיבול טריים כמו כוסברה ופטרוזיליה.

יש שמוסיפים מיץ לימון בזמן ההגשה. ויש שנותנים לו "לנוח" לילה.

הוא מוגש עם ביצים קשות מפוזרות במלח וכמון, תמרים ופירות יבשים אחרים כמו תאנים, ממתקי דבש מסורתיים ולחמים או קרפים מיוחדים תוצרת בית אחרים.

== ראו גם ==
* המטבח המרוקאי
* המטבח האלג'יראי
* המטבח המגרבי

== קישורים חיצוניים ==

* [https://moreshet-morocco.com/tag/חרירה-מרק-גבריאל/ החרירה במורשת יהודי מרוקו]
* 

== הערות שוליים ==

קטגוריה:המטבח המזרח-תיכוני
קטגוריה:יום הכיפורים
קטגוריה:המטבח היהודי ספרדי
קטגוריה:מטבחי אפריקה
קטגוריה:המטבח הים-תיכוני
קטגוריה:המטבח הערבי
קטגוריה:מרקים
פיגוע הירי בצומת אדם (2001)

פיגוע הירי בצומת אדם היה פיגוע ירי שבוצע בכ"א באלול ה'תשס"א, 9 בספטמבר 2001 בצומת אדם שבכביש 57 בבקעת הירדן ובו ירו מחבלים פלסטינים לעבר מיניבוס הסעות של תלמידים ורצחו שני עובדים יהודים ופצעו שלושה עובדים נוספים.

==רקע==
הפיגוע התרחש בעיצומה של האינתיפאדה השנייה כשבוע וחצי לפני ראש השנה. באזור מרכז בקעת הירדן, שבו התרחש הפיגוע, בוצעו באותה תקופה מספר פיגועי ירי אך לא כולם הסתיימו בתוצאה קטלנית כמו פיגוע זה.

==הפיגוע==
הפיגוע בוצע בשעה 08:15 בבוקר בצומת אדם שבכביש 57, כ-2.5 קילומטרים ממערב לגשר אדם, מחבלים פלסטינים ירו אל עבר מיניבוס הסעות של תלמידים שנסע מהמושב מחולה שבצפון בקעת הירדן לבית הספר האזורי "גפנים" של מועצה אזורית ערבות הירדן.

בפיגוע נרצחו שני עובדי צוות יהודים ונפצעה אישה באורח בינוני ועוד שניים במצב קל.

== קישורים חיצוניים ==
* 

צומת אדם
צומת אדם
קטגוריה:מועצה אזורית ערבות הירדן
צומת אדם
אדם - צומת
סרגיי וולקוב

סרגיי וולקוב (ברוסית:Сергей Александрович Волков , נולד ב-1 באפריל 1974 בצ'והוייב) הוא קוסמונאוט רוסי. הוא השתתף במספר טיסות לתחנת החלל הבין-לאומית והגיע ל-547 ימים בחלל. הוא היה מפקד משלחת מס' 17 של תחנת החלל הבין-לאומית.

== ביוגרפיה ==
סרגיי וולקוב נולד בעיר צ'והוייב, אז באוקראינה הסובייטית שהייתה חלק של ברית המועצות. אביו היה טייס ששירת בבסיס חיל האוויר הסובייטי. כאשר אביו אלכסנדר וולקוב נכלל ליחידת הקוסמונאוטים, המשפחה עברה להתגורר בעיר הכוכבים בה סרגיי וולקוב סיים לימודי בית ספר. בשנת 1995 הוא סיים בית ספר לטייסים והוצב להמשך שירות בבסיס של חיל האוויר הסובייטי.

בשנת 1997 וולקוב החל קורס במרכז גגארין להכשרת קוסמונאוטים. לאחר סיומו הוא היה חבר של יחידת הקוסמונאוטים (אביו עזב אותה בשנת 1998).

בשנת 2006 וולקוב היה בצוות גיבוי של טיסה סויוז TMA-8.

בשנת 2008 וולקוב היה מפקד טיסה של סויוז TMA-12 שהתחברה לתחנת החלל הבין-לאומית עם משלחת מס' 17 לתחנת החלל הבין-לאומית בפיקודו. במהלך השהות בתחנת החלל וולקוב ביצע פעמיים פעילות חוץ רכבית באורך כולל של כ-12 שעות. הוא חזר לכדור הארץ ב-24 באוקטובר 2008 לאחר 198 ימים בחלל.

בשנת 2010 וולקוב היה מפקד טיסה של סויוז TMA-02M שהתחברה לתחנת החלל הבין-לאומית עם משלחת מס' 28 לתחנת החלל הבין-לאומית בפיקוד של אנדריי בוריסינקו. הוא המשיך לפעול במסגרת משלחת מס' 29 לתחנת החלל הבין-לאומית בפיקוד של מייקל פוסום. במהלך שהות בחלל וולקוב ביצע פעילות חוץ רכבית באורך של 6 שעות. הוא חזר לכדור הארץ בנובמבר 2011 לאחר 167 ימים בחלל.

בשנת 2015 וולקוב היה מפקד טיסה של סויוז TMA-18M שהתחברה לתחנת החלל הבין-לאומית עם משלחת מס' 45 לתחנת החלל הבין-לאומית בפיקוד של סקוט קלי. הוא המשיך לפעול במסגרת משלחת מס' 46 לתחנת החלל הבין-לאומית. במהלך שהות בחלל וולקוב ביצע פעילות חוץ רכבית באורך של כ-5 שעות. הוא חזר לכדור הארץ במרץ 2015 לאחר 181 ימים בחלל.

וולקוב עזב את יחידת הקוסמונאוטים בשנת 2017 והמשיך לעבוד במרכז גגארין להכשרת קוסמונאוטים.

==קישורים חיצוניים==

* [https://warheroes.ru/hero/hero.asp?Hero_id=10779 ביוגרפיה]
* [https://www.gctc.ru/main.php?id=3120 ביוגרפיה באתר הכנת הקוסמונאוטים הרוסי]
* [http://www.spacefacts.de/iss/english/exp_17.htm פעילות משלחת קבועה מס' 17 בתחנת החלל בין לאומית]
* 

קטגוריה:גיבורי הפדרציה הרוסית
קטגוריה:מקבלי עיטור ההצטיינות למען המולדת
קטגוריה:אנשי צוות תחנת החלל הבין-לאומית
קטגוריה:קוסמונאוטים רוסים
קטגוריה:רוסים שנולדו ב-1974
אנטוני קמינסקי

אנטוני קמינסקי, פולנית: Antoni Kamieński (21 ביולי 1860 – 12 בספטמבר 1933) היה צייר, מאייר וחרט פולני-בלארוסי.

== ביוגרפיה ==
דיוקן, 1917
הוא נולד למשפחה בעלת קרקעות, אך בחר להתעלם מבקשותיו של אביו ועזב את הבית כדי ללמוד באקדמיה הקיסרית לאמנויות מ-1882 עד 1885. המדריך העיקרי שלו שם היה בוגדן וילוואלדה.<ref>Brief biography @ the Internetowy Polski Słownik Biograficzny.</ref> בשנת 1886, הוא נאלץ להפסיק את לימודיו כאשר משפחתו נקלעה לקשיים כלכליים ולחזור הביתה כדי לעזור להציל את אחוזתם <ref>Brief biography @ the Encyklopedia Puszczy Białowieskiej.</ref> ב-1890 עבר לוורשה, שם מצא עבודה כמאייר בכתב העת Tygodnik Illustrowany. <ref>Brief biography @ Agra Art.</ref>

בשנת 1891, הוא החליט לנסוע לפריז וללמוד באקדמיה ז'וליאן, שם למד פיסול מאנטונין מרסיה וציור אצל ויליאם-אדולף בוגרו. איוריו הופיעו ב-Le Monde illustré, ומדי פעם, ב-The Graphic.

הוא חזר לוורשה ב-1894 והמשיך לעבוד כמאייר עבור מגזינים מקומיים עד 1912, אם כי ערך נסיעות רבות לפריז כדי להציג. עם פרוץ מלחמת העולם הראשונה הוא היה בצרפת וכאזרח רוסי, נעצר בגבול אוסטריה כשניסה להגיע הביתה. בסופו של דבר הוא בילה את זמן המלחמה בשווייץ.

ב-1919, כשפולין הפכה לעצמאית, הוא הצטרף לצבא הכחול והפך לתומך נלהב של התחייה הלאומית. הוא היה אחד מהאמנים הרבים שציירו את דיוקנו של יוזף פילסודסקי.

אחת מיצירותיו הידועות ביותר היא האלבום, "סקיצות של יער ביאלוביה" (1912). הוא גם יצר סדרה של תחריטים פופולריים בהשראת המהפכה של 1905. בנוסף לאיורי המגזין שלו, הוא יצר רישומים לסיפורי האגדות של הנס כריסטיאן אנדרסן, וכן יצירות של אלייזה אורז'שקובה ומריה קונופניצקה, במגוון רחב של מדיה, כולל דיו, פחם ועפרונות צבעוניים. ב-1907 פרסם רומן משלו, שנקרא בוקר אביבי.

לאחר מותו, הוא נשכח במידה רבה.

== קישורים חיצוניים ==

== הערות שוליים ==

קטגוריה:ציירים רוסים
קטגוריה:גרפיקאים
קטגוריה:ציירים פולנים
קטגוריה:ילידי 1860
קטגוריה:נפטרים ב-1933
איגור בוגומולסקי

איגור אלכסנדרוביץ' בוגומולסקי (בבלארוסית: Ягор Аляксандравіч Багамольскі, ברוסית: Егор Александрович Богомольский; נולד ב-3 ביוני 2000 במינסק שבבלארוס) הוא כדורגלן בלארוסי המשחק בעמדת החלוץ בקבוצת נפטצ'י באקו מליגת העל האזרית ובנבחרת בלארוס.

== קריירת מועדונים ==
בוגומולסקי גדל במחלקת הנוער של דינמו מינסק. הוא שיחק בקבוצות הבוגרות של דינמו מינסק, דינמו ברסט, רוך ברסט ומינסק במסגרת ליגת העל הבלארוסית. עם דינמו ברסט זכה באליפות בלארוס בעונת .

ב-20 ביולי 2022 חתם בוגומולסקי על חוזה לשלוש שנים בנפטצ'י באקו מליגת העל האזרית. בעונתו הראשונה במועדון ערך 27 הופעות ליגה והבקיע שלושה שערים.

== קריירה בינלאומית ==
ב-10 ביוני 2022 ערך בוגומולסקי את הופעת הבכורה שלו בנבחרת בלארוס, בתיקו 1-1 נגד נבחרת קזחסטן במסגרת ליגת האומות 2022/2023.

== תארים ==
;דינמו ברסט
* אליפות בלארוס (1): 2019

== קישורים חיצוניים ==

== הערות שוליים ==

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:כדורגלני דינמו מינסק
קטגוריה:כדורגלני דינמו ברסט
קטגוריה:כדורגלני מינסק
קטגוריה:כדורגלני נפטצ'י באקו
קטגוריה:כדורגלני נבחרת בלארוס
קטגוריה:בלארוסים שנולדו ב-2000
תלמי בן מנאוס

תלמי בן מנאוס (ביוונית: Πτολεμαῖος, Ptolemaeus, פטולמאיוס; שם אביו בלטינית: Mennæus) היה השליט (טטרארך) של ממלכת היטורים וכלקיס בשנים 85–40 לפנה"ס ועד מותו.

בזמן שלטונו פעל תלמי להרחיב את שטחו במסעות צבאיים, השתלט על לבנון, איים על דמשק, הכניע מספר מחוזות לאורך החוף הפיניקי ותקופה קצרה אף השתלט על בניאס בגליל העליון. למעשה, קודם לכן הגליל כולו היה באופן פורמלי נתון בשליטתם של היטורים אך נכבש מידם על ידי יהודה אריסטובולוס הראשון החשמונאי בשנת 103 לפנה"ס.

בעקבות התנגדותם של היהודים שחשו עצמם מדוכאים תחת שלטונו של תלמי, שלח הנסיך אריסטובולוס השני, במצוות אמו המלכה שלומציון אלכסנדרה, משלחת צבאית לדמשק על מנת להגן עליה בפני תלמי. זמן קצר לאחר מכן פלש המצביא הרומאי פומפיוס לשטחי הממלכה היטורית, החריב את מעוזיה בלבנון ונטל ממנה את השליטה בערים ההלניסטיות כפי שעשה ביהודה. כאשר אריסטובולוס השני נרצח על ידי סיעת תומכי פומפיוס ביהודה (49 לפנה"ס) מצאו בניו ובנותיו מקלט אצל תלמי, וייתכן שהסיעה היהודית-לאומית באותו הזמן נתמכה על ידי היטורים.

מתתיהו אנטיגונוס השני, בנו של אריסטובולוס, נתמך גם הוא על ידי תלמי במאמציו להפוך למלך ביהודה. לפי יוסף בן מתתיהו, המלך החשמונאי אנטיגונוס היה קרוב משפחה של תלמי שנישא לאחותו של אנטיגונוס אלכסנדרה, שהייתה נשואה קודם לכן לבנו פיליפיון, אולם תלמי רצח את בנו ולקח את כלתו לעצמו. תלמי מת זמן קצר לאחר פלישתם של הפרתים ליהודה ואת מקומו ירש בנו ליסניאס .
== קישורים חיצוניים ==
* 
* Wright, N. L. 2013: "Ituraean coinage in context". Numismatic Chronicle 173: 55–71. [https://www.academia.edu/1970279/Ituraean_coinage_in_context (זמין כאן באנגלית, מצריך רישום)]

== הערות שוליים ==

קטגוריה:שליטי ארצות
מעיין ארזי מלינרסקי

מעיין ארזי מלינרסקי (נולדה ב-15 בספטמבר 1974) מכהנת מ-2021 כמנכ"לית עמותת שוות, הפועלת לשינוי חברתי וצמצום פערי מגדר.

== ביוגרפיה ==

ארזי מלינרסקי נולדה וגדלה בראשון לציון. בשנת 1996 סיימה ארזי מלינרסקי תואר ראשון בתקשורת וניהול במכללה למנהל ולאחר מכן תואר שני במנהל עסקים למנהלים (EMBA) באוניברסיטת תל אביב.<ref name=":0"></ref>

היא החלה את דרכה במשרדי פרסום כתקציבאית ומנהלת לקוחות.<ref name=":0" /> בשנים 2016 עד 2020 שימשה כמנהלת מחלקת השיווק של בינ"ה - התנועה ליהדות חברתית. במסגרת תפקידה פרסמה טורי דעה חברתיים על פרשת השבוע, פיתחה את תחום פעילות החינוך הזהותי-פלורליסטי והייתה חלק מצוות הפיתוח של בתי בינ"ה למטיילים בהודו ובפרו.<ref></ref>

משנת 2021 מכהנת ארזי מלינרסקי כמנכ"לית עמותת שוות.<ref></ref> בתקופת כהונתה הכפילה העמותה את היקף פעילותה פי שש. כמו כן, ארזי מלינרסקי קידמה את מיזם שבוע הנערה הישראלית בו נפגשות אלפי נשים בכירות מכלל המגזרים עם עשרות אלפי בנות ובני נוער ברחבי הארץ לשיחות השראה, אודות דרכי ההגשמה והקריירה השונות, במטרה לעודד נערות לשאוף ולחלום גבוה, לשאוב השראה ולקדם יחד שיח אודות שוויון הזדמנויות ושוויון מגדרי בחברה.<ref></ref>

במרץ 2022 זכתה ארזי מלינרסקי באשת השיווק של איגוד השיווק הישראלי בעקבות פעילות העמותה בשבוע הנערה הישראלית.<ref></ref> קמפיין שבוע הנערה הישראלית גם זכה במקום הראשון בתחרות הפרסום אפי בקטגוריות עמותות בשיתוף עם משרד הפרסום מנצ' ודבי תקשורת.<ref></ref>

במלחמת חרבות ברזל, יזמה ארזי מלינרסקי יחד עם סיון מורג פרויקט בינלאומי הקורא לשחרור הילדים החטופים, ובו השתתפו אומנים רבים מהארץ ומהעולם, ביניהם ג'ייסון אלכסנדר, ג'ניפר גודווין, משתתפי הסדרה "פאודה" ועוד. הפרויקט יצא לאור לקראת יום הילד הבינלאומי.

ארזי-מלנירסקי הייתה חלק מצוות המטה לשחרור בנות משפחת כץ אשר אשר נחטפו ביומה הראשון של המלחמה.

בינואר 2024 יזמה יחד עם בן זוגה יניב מלינרסקי פרויקט להנצחת נרצחי מסיבת הנובה וחללי המלחמה, שיתוף פעולה בין יהורם גאון והרכב הטראנס אסטרל פרוג'קשן, שהיו אמורים לנגן במסיבה.<ref></ref>

== חיים אישיים ==
ארזי מלינרסקי נשואה ואם לשניים, מתגוררת ברמת השרון.

== קישורים חיצוניים ==
* 
* 
* 
* [https://www.israelhayom.co.il/opinions/article/8926065 בית אחד, זוג אחד, וחלוקה שווה בנטל] באתר ישראל היום
* [https://www.youtube.com/watch?v=MSt89Qhxg9o הקליפ של יהורם גאון ואסטרל פרוג'קשן אצל גיא פינס], באתר יוטיוב

== הערות שוליים ==

קטגוריה:בוגרות המסלול האקדמי המכללה למינהל
קטגוריה:בוגרי המסלול האקדמי המכללה למינהל
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:מנכ"ליות ישראליות
קטגוריה:אנשי שיווק
קטגוריה:ישראלים שנולדו ב-1974
קטגוריה:ישראליות שנולדו ב-1974
הסיירות מסדרת קרסי

הסיירות מסדרת קרסי היו סדרה של שש סיירות משוריינות שנבנו עבור הצי המלכותי בסביבות שנת 1900. שילוב התכנון שלהם של זוג תותחי 9.2 אינץ' ודפנות משוריינות שימש כדי לתת מענה לביקורת שהופנתה נגד סדרת דייאדם הקודמת - התקדמות שהתאפשרה הודות לגידול של 1,000 טון בתפוסה לעומת קודמיהם. הספינות היו יציבות במיוחד, למעט רגישות לזינוק.

== שירות ==
עד 1908 שירתו הספינות במימי הבית, הים התיכון והמזרח הרחוק. עם פרוץ מלחמת העולם הראשונה הקימו קרסי, אבוקיר, הוג, בקצ'אנטה ואוריאלוס את שייטת הסיירות השביעית. בשל התיישנות הספינות ובגלל שהן הופעלו על ידי חיילי מילואים חסרי ניסיון נודעה השייטת בשם "שייטת הפיתיון החי". כינוי זה התגלה כנבואי כאשר קרסי, הוג ואבוקיר הוטבעו בתקרית 22 בספטמבר 1914 על ידי הצוללת הגרמנית U-9 ליד החוף ההולנדי. לאחר שהסיירת הראשונה נפגעה, הסיירות הבאות נעצרו כדי לאסוף ניצולים, והפכו את עצמם למטרות קלות לטורפדות.

== אוניות הסדרה ==

* אה"מ קרסי: הושקה ב-4 בדצמבר 1899, טורפדה וטבעה ב-22 בספטמבר 1914
* אה"מ סאטלג': הושקה ב-18 בנובמבר 1899, הוצאה משירות ב-9 במאי 1921
* אה"מ אבוקיר : הושקה ב-16 במאי 1900, טורפדה וטבעה ב-22 בספטמבר 1914
* אה"מ הוג: הושקה ב-13 באוגוסט 1900, טורפדה וטבעה ב-22 בספטמבר 1914
* אה"מ בקצ'אנט: הושקה ב-21 בפברואר 1901, הוצאה משירות ב-1 ביולי 1920
* אה"מ יוריאלוס: הושקה ב-20 במאי 1901, הוצאה משירות ב-1 ביולי 1920

{| class="wikitable"
! rowspan="2" |שם האונייה
! rowspan="2" |המספנה
! rowspan="2" |יצרנית המנועים
! colspan="3" |תאריך
! colspan="2" |עלות <small>לפי</small>
! colspan="2" |גורל
|-
!הנחת השדרית
!השקה
!סיום הבנייה
!(BNA 1904)
!(BNA 1906)
!
|-
|קרסי
|Fairfield, Govan
|Fairfield
|12 באוקטובר 1898
|14 בדצמבר 1899
|28 במאי 1901
|£780,110
|£749,324
|טורפדה 22 בספטמבר 1914
|-
|סאטלג
|J Brown Clydebank
|Clydebank
Company
|15 באוגוסט 1898
|18 בנובמבר 1899
|6 במאי 1902
|£790,706
|£755,690
|נגרטה 9 במאי 1921
|-
|אבוקיר
|Fairfield, Govan
|Fairfield
|9 בנובמבר 1898
|16 במאי 1900
|3 באפריל 1902
|£783,883
|£751,118
|טורפדה 22 בספטמבר 1914
|-
|הוג
|Vickers, Barrow
|Vickers
|14 ביולי 1898
|13 באוגוסט 1900
|19 בנובמבר 1902
|£787,507
|£749,809
|טורפדה 22 בספטמבר 1914
|-
|בקצ'אנט
|John Brown Clydebank
|John Brown
|15 בפברואר 1899
|21 בפברואר 1901
|25 בנובמבר 1902
|£787,230
|£787,230
|נגרטה 1 ביולי 1920
|-
|יוריאלוס
|Vickers, Barrow
|Vickers
|18 ביולי 1899
|20 במאי 1901
|5 בינואר 1904
|£817,880
|£782,901
|נגרטה 1 ביולי 1920
|}

== גלריה ==
<gallery>
File:Cressy class diagrams Brasseys 1906.jpg|תרשים הסיירות, מ-Brassey's Naval Annual 1906
File:BL 9.2 inch gun turret Cressy class Right Elevation.jpg|מבט מימין על צריח התותח 9.2 אינץ'
File:BL 9.2 inch gun turret Cressy class Rear Elevation.jpg|מבט מאחור על צריח התותח 9.2 אינץ'
</gallery>

== קישורים חיצוניים ==

קטגוריה:סדרות של סיירות מלחמה
קטגוריה:סיירות בריטיות
מנזר המלאך גבריאל

מנזר המלאך גבריאל (מאנגלית: Latin Monastery of Archangel Gabriel) הוא מנזר קתולי השייך למסדר הפרנציסקני ושוכן בתחומה של העיר מגדל העמק. המנזר נקרא על שם המלאך גבריאל. המנזר הוא אחד משני מנזרים שנבנו בתחומי הכפר הערבי אל-מוג'ידל שהיה במקום לפני 1948 (המנזר השני שייך לכנסייה היונית האורתודוקסית). המנזר נבנה על שטח של כ-10 דונם שרכשה הכנסייה הפרנציסקנית ב-1904 מידי השלטון העות'מאני ומבעלי אדמות בסביבה. בשטח הוקם מבנה מגורים לנזירות וכן כיתות לימוד, מרפאה וכנסייה קטנה. הנזירות עסקו בעיבוד חקלאי של השטח וכן לימוד בבית הספר שפעל במקום.

במלחמת העצמאות, עם כיבוש המקום במבצע דקל, כונסו תושבי אל-מוג'ידל בחצר המנזר ובהמשך הועברו לאזור נצרת. עם קום המדינה הוחזר השטח לרשות הכנסייה ומ-1950 המקום תופעל על ידי צוות קטן מאנשי הכנסייה. כיום משמש המקום לתנועה שנקראת "היהודים-נוצרים המשיחיים".

ב-20 באוגוסט 2023, בלילה, יידו אלמונים אבנים לחצר המנזר. נציגי הקוסטודיה טרה סנטה פנו למפקד מחוז הצפון במשטרה בדרישה לחקור את האירוע. בעקבות האירוע ביקרה במקום משלחת של ארגון תג מאיר לתמוך באנשי המקום.

== קישורים חיצוניים ==

* [https://www.catholic.co.il/?id=3764&cat=&view=article&lang=he&m= האב דויד במנזר המלאך גבריאל במגדל העמק], באתר catholic.co.il
* [https://samti-lev.com/2022/02/16/מגדל-העמק/ חלון אל מגדל העמק], באתר "שמתי לב", 16 בפברואר 2022

== הערות שוליים ==

קטגוריה:משמורת ארץ הקודש
קטגוריה:ישראל: כנסיות קתוליות
קטגוריה:מגדל העמק
קטגוריה:ארץ ישראל: כנסיות ומנזרים
אייפד 1

[[סטיב ג'ובס מציג את ה-iPad לראשונה במסיבת עיתונאים ב-27 בינואר 2010]]

אייפד 1 (הדור הראשון של iPad) הוא מחשב לוח (טאבלט) של חברת אפל, שהיה הראשון בסדרת מכשירי האייפד. הוא הוצג לראשונה במסיבת עיתונאים ב-27 בינואר 2010, בסן פרנסיסקו. אייפד 1 כולל מסך רב-מגע מסוג LCD בגודל 9.7 אינץ', עוביו 1.3 סנטימטר ומשקלו 680 גרם. מהירות המעבד היא 1 גיגה הרץ. למכשיר יכולת תצוגת סרטים באיכות HD ותמיכה ב־Wi-Fi, בבלוטות' ובחלק מהגרסאות גם בתקשורת סלולרית.

במהלך 80 הימים הראשונים נמכרו 3 מיליון יחידות. ב־2 במרץ 2011 הדגם הוחלף בהכרזה על אייפד 2, כשעד מועד זה נמכרו 15 מיליון יחידות.<ref></ref> 

== חומרה ==
המחשב מגיע עם מסך רב-מגע (Multi-Touch) בטכנולוגיית Capacitive של אפל בגודל 9.7 אינץ', כמעט פי שלושה ממסך האייפון. למסך תאורת לד אחורית בדומה למסכי ה-מקבוק של אפל. זכוכית המסך מבריקה, אך אפל ציינה שהיא כוללת טכנולוגיה בשם IPS המאפשרת יכולות צפייה טובות יותר באור יום וזוויות ראייה רחבות. רזולוציית המסך היא 1024x768, המאפשרת הצגת סרטי HD (ב-720p).

מעבד המחשב המכונה "A4" (באייפד 2 "A5") תוכנן על ידי אפל ומיוצר על ידי סמסונג. הוא משלב יכולות עיבוד עם יכולות גרפיות מתקדמות. סוללת המחשב מסוג ליתיום פולימר מאפשרת פעולה של כ-10 שעות לכל טעינה, אך אינה ניתנת לפירוק. אחסון המידע במחשב מבוסס על זיכרון הבזק בגדלים של 16GB, 32GB או 64GB. המחשב מצויד בחיישני תנועה בדומה לאייפון, כך שהטיה וסיבוב שלו משנים את מיקום התמונה. חיישן נוסף אחראי לוויסות עוצמת התאורה של המסך בהתאם לרמת התאורה החיצונית, ומסייע להארכת זמן השימוש בסוללה.

הדגם המאובזר יותר של מחשב הלוח כולל רכיבי תקשורת סלולרית, AGPS ומצפן. האייפד הראשון לא כלל מצלמה.

== קישורים חיצוניים ==

* 
* 
* 
* 
* אוסף כתבים עם תחילת המכירה של ה-iPad:
* 
* 
* 
* [http://www.ifixit.com/Teardown/iPad-Teardown/2183/1 פירוק מכשיר iPad לגורמיו], אתר ifixit 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אייפד
קטגוריה:מכשירים שהושקו ב-2010
פקיילה

פקיילה היא גרסה של חמין המגיעה מן המטבח התוניסאי,<ref></ref><ref></ref> המורכבת מתרד, בשר ושעועית ובדרך כלל מלווה בקוסקוס.<ref></ref> ב מכינים גרסה דומה מאוד של חמין,<ref></ref> בה משתמשים בסלק עלים במקום בתרד, המכוּנה "טבחה בסלק".<ref></ref>

במהלך ההכנה קוצצים את העלים, מניחים אותם בסיר עם מעט שמן זית ומבשלים אותם לפרק זמן ארוך, עד אשר כל הנוזלים מתאדים מהם. במקביל, צורבים בשר בקר במעט שמן ותבלינים, טוחנים את העלים המוכנים ואז מבשלים הכל יחד למשך מספר שעות.

== הערות שוליים ==

קטגוריה:המטבח היהודי ספרדי
קטגוריה:המטבח התוניסאי
קטגוריה:יהדות תוניסיה
קטגוריה:מאכלי קטניות
רעידת האדמה בדרום עמק נאפה (2014)

רעידת האדמה בדרום עמק נאפה (2014) התרחשה באזור צפון מפרץ סן פרנסיסקו ב-24 באוגוסט בשעה 03:20:44 (שעון מקומי). גודלהּ היה 6.0 בסולם מגניטודה לפי מומנט כשהעוצמה הסייסמית המקסימלית הייתה VIII (חמורה) בסולם מרקאלי<ref name=":0"></ref>. זו הייתה הרעידה הגדולה ביותר באזור מפרץ סן פרנסיסקו מאז רעידת האדמה בלומה פריאטה ב-1989. מוקד רעידת האדמה נמצא מדרום לעיר נאפה ומצפון-מערב לעיר אמריקן קניון על שבר מערב נאפה , שהוא מקטע של העתק קָלַאוֶורָס המהווה סעיף גדול וצפוני של מערכת העתקי סן אנדריאס<ref></ref>. עומק המוקד היה 11.3 קילומטרים<ref name=":0" />.

העיר נאפה סבלה מנזקים רבים במבנים ומפריצת 6 שריפות גדולות ברחבי העיר<ref></ref>. נזק ניכר, בשיעור של כ-100 מיליון דולר נגרם ליקבים רבים בעמק נאפה. היקף הנזקים בעמק הגיע לכמה מאות מיליוני דולר<ref></ref>. 200 בני אדם נפצעו כתוצאה מהרס המבנים, אשה אחת מהם מתה מפצעיה. כתוצאה מתנודות הקרקע הוגברה משמעותית זרימת המים במעיינות הסביבה, ומפלס המים בבארות עלה משמעותית גם כן, במקרה אחד המיפלס עלה במטר וחצי<ref></ref>. מספר מעיינות שיבשו כבר, חזרו לזרום<ref></ref>.

גם ברעידה זו נמצאו תופעות של תגובת אתר סייסמית באתרים שבהם נמצא מתאם גבוה בין דרגת עוצמה סייסמית גבוהה לבין תשתית גאולוגית של מניפות סחף או משקעי נחלים רכים, המונחים על מסלע צפוף יותר<ref>Thomas M. Brocher, et al., 2015. [https://seismo.berkeley.edu/~rallen/pub/2015brocher/BrocherEtAl-SRL-2015.pdf The Mw 6.0 24 August 2014 South Napa Earthquake]. Berkeley University, p. 319.</ref>.

עוצמה הסייסמית ברעידה. האפיצנטר מסומן בכוכב בצבע כתום שעל פי המקרא מסמן עוצמה סייסמית מקסימלית VIII.]]
ברעידה זו פעלה בהצלחה מערכת התרעה על רעידת אדמה, שהפעילה צופרי אזהרה שניות בודדות לפני הגעת הגלים הסייסמיים ההרסניים. מערכת דומה קיימת גם בישראל<ref></ref>.

==קישורים חיצוניים==

== הערות שוליים ==

קטגוריה:רעידות אדמה ב-2014
ברנאר פיקאר

ברנאר פיקאר (בצרפתית: Bernard Picart או: Picard; 11 ביוני 1673 - 8 במאי 1733) היה שרטט, חרט ומאייר ספרים צרפתי שפעל באמסטרדם ב. נודע בעיקר בשל עבודותיו על טקסים דתיים ומנהגים תרבותיים של עמים שונים.

==ביוגרפיה==
פיקאר נולד בפריז, למד ציור ופיסול ב . ב-1696 עשה את החורף באנטוורפן וקיבל הזמנות עבודה רבות בטרם חזר לצרפת בסוף 1698. בפריז ניהל את סדנת האמנות של אביו, ולאחר מות אשתו וילדיהם, עקר להאג יחד עם הביבליוגרף פרוספר מרשאן בשל אווירת החופש הדתי ששררה ברפובליקה ההולנדית. שם הצטרפו לקבוצת אמנים שנמלטו לרפובליקה מסיבות דומות.

ב-1711 עברו פיקאר ומרשאן לאמסטרדם. ב-1712 נישא בשנית לאנה וינסנט בהארלם, התאזרח באמסטרדם והצטרף לגילדה מקומית.

פיקאר נודע בעיקר בשל ספרו "Cérémonies et coutumes religieuses de tous les peuples du monde" (בתרגום חופשי: "טקסים ומנהגים דתיים של כל העמים בעולם"), שיצא לאור בכמה כרכים החל מ-1723 וכלה ב-1743. הספר כלל 266 תחריטים שתיארו טקסים של יהודים, נוצרים, הינדים, מוסלמים ועמי אסיה ואמריקה. ליצירתם, הסתמך פיקאר על תיאורים של נוסעים וסוחרים ועל אוספים של פסלים הודים. הספר זכה להצלחה רבה, למרות שספג גינויים מהכנסייה הקתולית.

פיקאר אייר גם ספרים רבים נוספים, בשיתוף עם אמנים מקומיים כמו חרארד הוט וארנולד הוברקן. וב-1723 פתח בית ספר לאמנות התחריט. 

פיקאר מת ב-1733 ונקבר בכנסייה הוולונית באמסטרדם . הוא הותיר אחריו אוסף גדול של רישומים ותחריטים.

==קישורים חיצוניים==

* [https://www.deutsche-biographie.de/pnd123379636.html?language=en פיקאר, ברנאר] באתר ביוגרפיה גרמנית (מבוסס על הערך ב

קטגוריה:מאיירים צרפתים
קטגוריה:אמני הדפס
קטגוריה:אמסטרדם: אישים
קטגוריה:ילידי 1673
קטגוריה:נפטרים ב-1733
Reasonable Woman

Reasonable Woman הוא אלבום האולפן העשירי של הזמרת-יוצרת האוסטרלית סיה. האלבום יצא לאור ב-3 במאי 2024, על ידי חברות התקליטים אטלנטיק רקורדס ומאנקי פאזל.<ref></ref><ref></ref>

==רקע והכרזה==
בשנת 2016, סיה הוציאה את אלבומה This Is Acting, שכולל בעיקר שירים שכתבה עבור אמנים אחרים.<ref name="BBAnnounce"></ref> ב-2018, היא הקימה את ההרכב המוזיקלי LSD יחד עם לאברינת' ודיפול;<ref></ref> הם הוציאו את אלבום הבכורה שלהם באפריל 2019.<ref></ref> בשנה שלאחר מכן היא ביימה את "מיוזיק", סרט דרמה מוזיקלי שגם כתבה.<ref></ref> כמו כן, כתיבת 10 שירים לסרט, היא הודיעה בפברואר 2020 שיש לה שני אלבומים חדשים "מחכים לצאת כבר",<ref></ref> שאחד מהם יהיה הגרסה שלה לפסקול.<ref name="Jenke"></ref> בשם Music – Songs from and Inspired by the Motion Picture, אשר יצא לאור בפברואר 2021 יחד עם הסרט.<ref></ref> בראיון לשנת 2020 עם זאק סאנג, סיה הצהירה שהאלבום השני שלה יקרא Reasonable Woman.<ref></ref>

== קידום והוצאה ==
הסינגל המוביל מתוך האלבום "Gimme Love" יצא לאור ב-13 בספטמבר 2023.<ref></ref> הסינגל השני, "Dance Alone", ביחד עם קיילי מינוג, יצא לאור ב-7 בפברואר 2024.<ref></ref>

===עטיפת האלבום===
עטיפת האלבום מציגה את סיה יושבת לצד בחורה צעירה. שניהם עונדים קשתות ורודות בשיער, כשסיה חובשת גם פאה מתולתלת וגדולה.<ref></ref> העטיפה ה"מקורית", המופיעה בהוצאות פיזיות שונות של האלבום,<ref name="Physicals" /> מציגה את "תמונה של אישה בחליפה כתומה עם אומברה אפור מפוספס בחלק העליון, בכפות הידיים ובנעליים".<ref name="BBAnnounce" /><ref></ref>

==רשימת רצועות==

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור Reasonable Woman
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|3 במאי 2024
|הורדה דיגיטלית • הזרמת מוזיקה • תקליטור • תקליט
|אטלנטיק • מאנקי פאזל
|<ref name="Physicals">Physical formats for Reasonable Woman:
* 
* </ref><ref name="AppleMusic"></ref>
|}

== קישורים חיצוניים ==

* [https://consequence.net/2023/09/sia-reasonable-woman-gimme-love-stream/ Reasonable Woman] באתר Consequence

== הערות שוליים ==

קטגוריה:אלבומי 2024
קטגוריה:אלבומי סיה
קטגוריה:אלבומים באנגלית
קטגוריה:אלבומי חברת אטלנטיק רקורדס
תא הכתבים המדיניים

תא הכתבים המדיניים הוא התאגדות בלתי פורמלית של עיתונאים המסקרים את פעילותו של ראש ממשלת ישראל והפעילות המדינית-ביטחונית של ממשלת ישראל.
== היסטוריה ==
התא נוסד ב-7 בפברואר 2014 על ידי עיתונאים, על מנת לקדם שיתוף הפעולה, ודיאלוג מקצועי מול המערכת המדינית והביטחונית, להגביר את הנגישות והשקיפות של גופים אלה כלפי התקשורת וממנה אל הציבור בישראל.<ref name=":0"></ref>

תא הכתבים המדיניים מכסה לרוב את פעילותו של ראש הממשלה, קבלת אישורים להשתתפות באירועים, ביקורים מדיניים, ומסיבות עיתונאים של ראש הממשלה מטופלות מול מערך הדוברות והתקשורת במשרד ראש הממשלה שאותה מנהל דובר ראש הממשלה. בנוסף מצטרף תא הכתבים המדיניים לפמליות ראש הממשלה ונשיא המדינה בביקורים מדיניים בחוץ לארץ<ref name=":1"></ref>.

עיתונאי תא הכתבים המדיניים עורכים מעת לעת פגישות תדרוך עם גורמים מקצועיים, בממשלה ומחוצה לה.<ref name=":0" />

יושב ראש תא העיתונאים נכון לשנת 2023 הוא עיתונאי ידיעות אחרונות ו-ynet איתמר אייכנר.<ref name=":1" />

== חברי תא הכתבים ==
{| class="wikitable sortable mw-collapsible
|+
!שם
!גוף תקשורת
!סוג
|-
|איתמר אייכנר
|ידיעות אחרונות/ ynet
|עיתון יומי ואתר חדשות
|-
|אריאל כהנא
| rowspan="2" |מקור ראשון
| rowspan="2" |שבועון
|-
|הודיה כריש-חזוני
|-
|מיכאל שמש
| rowspan="3" |כאן חדשות
| rowspan="3" |חטיבת החדשות של תאגיד השידור הציבורי
|-
|גילי כהן
|-
|סולימאן מסוודה
|-
|מוריה אסרף וולברג
|חדשות 13
|מפיקת מהדורות החדשות של ערוץ 13
|-
|אמיר תיבון
|הארץ
|עיתון יומי
|-
|יניר קוזין
|גלי צה"ל
|תחנת רדיו
|-
|להב חרקוב
|ג'רוזלם פוסט
|עיתון יומי בשפה האנגלית
|-
|טל שניידר
| rowspan="2" |זמן ישראל
| rowspan="2" |אתר חדשות
|-
|לייזר ברמן
|-
|אנה ברסקי
|מעריב
|אתר חדשות
|-
|ירון אברהם
| rowspan="2" |חברת החדשות N12
| rowspan="2" |מפיקת מהדורת החדשות של קשת 12
|-
|דנה ויס
|-
|ברק רביד<ref></ref>
| rowspan="2" |וואלה NEWS
| rowspan="2" |אתר חדשות
|-
|טל שלו
|}

== הערות שוליים ==

קטגוריה:ארגוני תקשורת ישראליים
ישראל
מלאקי ברנהאם

מלאקי למאר ברנהאם (באנגלית: Malaki Lamar Branham; נולד ב-12 במאי 2003) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הקלע.

==קריירת תיכונים ומכללות==
ברנהאם נולד בעיר קולומבוס שבאוהיו, ובנערותו למד בתיכון סנט וינסנט-סנט מרי, בו למד בעבר גם הכדורסלן לברון ג'יימס. בשנתו האחרונה בקבוצת הכדורסל של התיכון קלע 21.3 נקודות בממוצע למשחק, וזכה בתואר שחקן התיכונים המצטיין של אוהיו ("Ohio Mr. Basketball"). בשנת 2021 החל ללמוד באוניברסיטת המדינה של אוהיו, ובעונתו היחידה בליגת המכללות העמיד ממוצעים של 13.7 נקודות, 3.6 ריבאונדים ו-2.0 אסיסטים למשחק.

==קריירה ב-NBA==
===סן אנטוניו ספרס===
ברנהאם נבחר בבחירה ה-20 של דראפט ה-NBA{{כ}} 2022, על ידי סן אנטוניו ספרס. לאורך עונת הרוקי שלו ב-NBA פתח ב-32 משחקים, ורשם ממוצעים של 10.2 נקודות, 2.7 ריבאונדים ו-1.9 אסיסטים למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| סן אנטוניו	|| 66 || 32 || 23.5 || 0.440 || 0.302 || 0.829 || 2.7 || 1.9 || 0.5 || 0.1 || 10.2
|- style="background-color:#80BFFF; font-weight:bold;"		
| קריירה || 		|| 66 || 32 || 23.5 || 0.440 || 0.302 || 0.829 || 2.7 || 1.9 || 0.5 || 0.1 || 10.2
|}

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:בחירות דראפט של סן אנטוניו ספרס
קטגוריה:אמריקאים שנולדו ב-2003
הכתובת מתיאטרון רבת עמון

הכתובת מתיאטרון רבת עמון היא כתובת עמונית ששריד קצר ממנה נמצא בתיאטרון הרומי שברבת עמון , ומתוארך לסוף המאה ה־6 לפנה"ס.<ref name=":1"></ref><ref name=":0"></ref> השבר ששרד הוא כמשולש ישר-זווית, ש הארוך יותר הוא כ־27 ס"מ. תוכנה הוא:

המילה "בעל" מתייחסת ללא ספק לאל בעל, אך לא ברור אם הכתובת התייחסה לאלוהות, או לאדם שנשא שם תאופורי המזכיר אותה.<ref></ref> האות ה' בסוף השורה הראשונה בקושי שרדה, והיו שהציעו השלמות שונות למלה, כגון "אבנר" או "אבנדב".<ref name=":2"></ref> את השורה הראשונה הציע שמואל אחיטוב להשלים "[... בית] בעל אבנה", כלומר כהבטחה לבנות מקדש לבעל. השורה השנייה משוחזרת כ"בנעמן", כלומר "בני עמון" בכתיב חסר (כמו על מעבד המלך עמנדב), או בסבירות פחות גבוהה "בן עמנדב", שם של כמה ממלכי עמון.

== ראו גם ==

* כתובות עמוניות
* רשימת כתובות כנעניות וארמיות

== לקריאה נוספת ==
<div class="mw-content-ltr">
* Kent P. Jackson, "[https://brill.com/display/book/9789004387096/BP000005.xml The Amman Theater Inscription]", in: 
</div>

== הערות שוליים ==

קטגוריה:כתובות בעמונית
קטגוריה:ממצאים ארכאולוגיים מאבן
יצחק גויטיין

יצחק גויטיין הוא ספורטאי פאראלימפי ישראלי לשעבר.

גויטיין הוא נכה צה"ל שידו השמאלית נקטעה מפגיעה בטנק בו לחם במלחמת יום הכיפורים.

ב השתתף בארבע תחרויות אתלטיקה ושחייה בדרגת נכות E: בתחרות הטלת כידון דורג במקום הרביעי עם תוצאה של 37.94 מטר, במשחה 50 מטר בסגנון חופשי דורג במקום השישי עם תוצאה של 39.85 שניות, במשחה 50 מטר בסגנון גב דורג במקום החמישי ם תוצאה של 49.77 שניות ובמשחה 50 מטר בסגנון פרפר דורג במקום הרביעי עם תוצאה של 42.62 שניות.

בשנת 1970 סיים גויטיין לימודי ראיית חשבון.

==קישורים חיצוניים==
* [https://www.paralympic.org/itzhak-goiten פירוט השתתפותו בתחרויות המשחקים הפאראלימפיים] באתר הרשמי של IPC 

==הערות שוליים==

קטגוריה:ספורטאים פאראלימפיים ישראלים
קטגוריה:שחיינים נכים ישראלים
קטגוריה:שחיינים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים נכים ישראלים
קטגוריה:מטילי כידון ישראלים
קטגוריה:שחייני גב ישראלים
קטגוריה:שחייני פרפר ישראלים
קטגוריה:שחייני חופשי ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:אתלטים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:חיילי חיל השריון במלחמת יום הכיפורים
קטגוריה:ספורטאים נכי צה"ל
קטגוריה:בוגרי האוניברסיטה העברית בירושלים
קטגוריה:ישראלים שנולדו במאה ה-20
קטגוריה:רואי חשבון ישראלים
פריורטק

פריורטק בע"מ היא חברה ציבורית ישראלית הפועלת בתחום השבבים.

==היסטוריה==
החברה נוסדה בשנת 1980 במגדל העמק על ידי רפי עמית ושישה שותפים, ונקראה פי.סי.בי בע"מ. החברה עסקה בייצור מעגלים מודפסים. בשנת 1992 הונפקו ניירות הערך של החברה בבורסה לניירות ערך בתל אביב. בשנת 2000 עברה החברה רה-ארגון שפיצל את פעילותה לחברות בנות. בשנת 2001 שינתה החברה את שמה לשם הנוכחי - פריורטק בע"מ.

החברות הבנות:
* קמטק בע"מ (21.66%): חברה ציבורית ישראלית שנוסדה בשנת 1987 ועוסקת בפיתוח וייצור של מערכות אופטיות לבדיקה ומדידה אוטומטיות של רכיבי מוליכים למחצה. 
* אמיטק בע"מ (74.08%): נוסדה בשנת 2000 ועוסקת בפיתוח וייצור של מארזים ומצעים לתעשיית השבבים.
* Zhuhai Access Semiconductor Co., Ltd (39.95%): חברה בת של אמיטק. נוסדה בשנת 2006 בסין
* אפיק נדל"ן בע"מ (100%): מחזיקה חלק מהנדל"ן המשמש את פריורטק ובנותיה.

==קישורים חיצוניים==
* 
* 

==הערות שוליים==

קטגוריה:תעשיית אלקטרוניקה בישראל
קטגוריה:חברות הנסחרות בבורסה לניירות ערך בתל אביב
קטגוריה:מגדל העמק: חברות
קטגוריה:ישראל: חברות שהוקמו ב-1980
דגים טמאים

דגים טמאים הם דגים האסורים באכילה לפי ההלכה.

== סימני הכשרות ==
בפרשת שמיני ציווה ה' את משה ואהרון ללמד את בני ישראל סימני כשרות בבעלי חיים, ובתוך כך גם את סימני הכשרות בדגים:
מהכפילות שבלשון הפסוקים, המציינים את סימני הכשרות גם באופן חיובי - שניתן לאכול דגים שלהם סנפיר וקשקשת, וגם באופן שלילי - שאסור לאכול דגים שאין להם סנפיר וקשקשת, למדו חז"ל שהאוכל דג טמא עובר גם על מצוות עשה וגם על מצוות לא תעשה.

המשנה מביאה מחלוקת תנאים לגבי סימני הכשרות של הדגים:

המשנה במסכת נידה קובעת כלל לפיו קיום קשקשת בדג מלמד בהכרח על כך שלדג יש גם סנפיר: . התלמוד הבבלי מסביר שלמעשה מדובר בצמצום של סימני הטהרה של דגים לסימן בודד שהוא גם תנאי הכרחי וגם תנאי מספיק - הקשקשת. קביעה זו מעוררת את השאלה מדוע נצרכה התורה לציין גם את הסנפיר בסימני הכשרות של הדג. התשובה לכך על פי התלמוד היא שאילו היה ניתן רק סימן הקשקשת, היה ניתן לטעות ולחשוב שהסנפיר הוא הקשקשת. ולמרות שממקום אחר במקרא ניתן להבין שקשקשת פירושה שריון - , כלומר ניתנו כמה דרכים שונות לסייע בפירוש הנכון של הקשקשת.

== קישורים חיצוניים ==
* 

== הערות שוליים ==

קטגוריה:הלכה
קטגוריה:תרי"ג מצוות
קטגוריה:פרשת שמיני
קטגוריה:מסכת חולין
קטגוריה:כשרות
קטגוריה:פרשת ראה
לאמורל, רוזן אגמונט

לאמורל, רוזן אגמונט (בהולנדית: Lamoraal van Egmont; 18 בנובמבר 1522 – 5 ביוני 1568) היה מצביא ומדינאי פלמי בהולנד הספרדית שהוצאתו להורג הציתה את המרד ההולנדי.

== ביוגרפיה ==
רוזן אגמונט היה ראש אחת המשפחות החזקות ועתירות הנכסים בארצות השפלה.

לאמורל קיבל בצעירותו חינוך צבאי בספרד. לאמורל מונה ב-1559 לסטאדהאודר של פלנדריה וארטואה.

לאמורל היה חבר ביחד עם וילם הראשון, נסיך אורנז' ופיליפ דה מונמורנסי רוזן הורן במועצה מטעם פליפה השני, מלך ספרד שהייתה ממונה על פלנדריה וארטואה.
עם הצגת האינקוויזיציה באזור על ידי הקרדינל של אראס אנטואן פרנו דה גרנוולה הביעה המועצה התנגדות.
לאמורל ביקר במדריד בניסיון לפייס את פליפה השני, מלך ספרד. אולם לאחר התגברות תנועת האיקונוקלאזם,
פליפה השני, מלך ספרד שלח לאזור את פרננדו אלברס דה טולדו, הדוכס השלישי מאלבה,
לאמורל ורוזן הורן החליטו להישאר למרות אזהרת וילם הראשון, נסיך אורנז' שבחר לסגת מבריסל.
לאמורל נעצר על ידי פרננדו אלברס דה טולדו, הדוכס השלישי מאלבה בעוון כפירה והוצא להורג ביחד עם פיליפ דה מונמורנסי רוזן הורן.

== הנצחה ==
לאמורל הוא גיבור מחזהו של יוהאן וולפגנג פון גתה והקומפוזיציה שהלחין לו לודוויג ואן בטהובן אשר הפתיחה שלו מושמעת באופן תדיר באולמי הקונצרטים.

==גלריה==
<gallery widths="200px" heights="200px">
Statue of Egmont and Horne in Brussels.jpg|פסל לאמורל, רוזן אגמונט ופיליפ דה מונמורנסי, רוזן הורן מאת צ'ארלס אוגוסט פרייקין בראש מזרקה בלב פארק פטיט סבלון בבריסל
Bor-Nederlantsche-oorloghen MGG 1257.tif|הדפס הלקוח מספר של פיטר בור בספריית ארמון השלום המתאר את מאסר רוזני אגמונט והורן אחרי הזמנה לארוחה שנועדה לליבון נושאי המחלוקת.
</gallery>

==קישורים חיצוניים==

* 

קטגוריה:פלמים
קטגוריה:ילידי 1522
קטגוריה:נפטרים ב-1568
שגרירות הולנד בישראל

שגרירות הולנד בישראל היא נציגות דיפלומטית של ממלכת ארצות השפלה ישראל. השגרירות היא השגרירות הראשונה שהוקמה בירושלים, אך כיום מקום מושבה ברמת גן.

השגרירה כיום היא מרייט שורמן .

==היסטוריה==
הולנד יוצגה בארץ ישראל בשלהי המאה ה-18 על ידי הקונסוליה האוסטרית בירושלים. ב-1906 הייתה קונסוליה הולנדית בירושלים ברחוב יפו, אך היא לא התקיימה ב-1913.

ב-1924 הוקמה קונסוליית הולנד בירושלים, שהייתה הנציגות הדיפלומטית הראשונה של הולנד בארץ ישראל, ביוזמת הפעיל הציוני ההולנדי יעקובוס קאן, ששימש כקונסול הראשון.

במאי 1936 עברה הקונסוליה ההולנדית ביפו לתל אביב.

הקונסוליה בירושלים הועלתה למעמד צירות ב-1950, והקונסול ההולנדי מונה לשגריר הולנד בישראל. הייתה זו השגרירות הראשונה בירושלים.

באוגוסט 1954 נערך שוד בצירות, בו נגנבו כאלפיים סוברנים ו-45 מטילי זהב.

ב-1980, לאחר חקיקת חוק יסוד: ירושלים בירת ישראל ובעקבות החלטה 478 של מועצת הביטחון של האו"ם עברה השגרירות לרמת גן.

==אגפים כפופים==
מחלקת ההגנה בשגרירות אחראית לאינטרסים הביטחוניים של הולנד בישראל, ירדן והשטחים הפלסטיניים.

הולנד במחזיקה משרד מידע בירושלים וקונסוליות של כבוד באילת וחיפה.

==קישורים חיצוניים ==

==הערות שוליים==

קטגוריה:יחסי הולנד–ישראל
הולנד
אנט לאיקמה

אנט לאיקמה (באנגלית: Ants Laikmaa; 5 במאי 1866 – 19 בנובמבר 1942) היה צייר אסטוני.<ref>lla Rosenfeld, Norton T. Dodge, Jane Voorhees, Art of the Baltics: The Struggle for Freedom of Artistic Expression Under the Soviets, 1945-1991, Rutgers University Press, 2001</ref>

== ביוגרפיה ==
לאיקמה (שנקרא עד 1935 הנס ליפמן) נולד בחוות פאיבה, כפר ארסטה, מחוז מרג'מה. הוא היה הילד ה-13 למשפחה אסטונית ענייה. הוא למד בבתי ספר בווליזה, האפסלו וליהולה. אמו נפטרה כשהיה ילד. לאיקמה גילה מוקדם את העניין שלו בציור.
דיוקן של מריה לאנדר, 1904
הוא למד מ-1891 עד 1893 ו-1896/97 באקדמיה לאמנות בדיסלדורף. מ-1897 עד 1899 עבד בדיסלדורף. הוא היה קשור לבית הספר לציור בדיסלדורף. בסתיו 1899 הוא חזר לטאלין. בשנים 1900 עד 1907 עבד לאיקמאה כאמן בטאלין ובהאפסלו. הלימודים הובילו אותו לבלגיה, צרפת, אוסטריה, פינלנד והולנד. ב-1901 הוא ארגן את תערוכת האמנות האסטונית הראשונה אי פעם בטאלין, וב-1906 את תערוכת האמנות הראשונה בטרטו. בשנת 1903, הוא ייסד סטודיו בטאלין. ב-1907 ייסד את האגודה האסטונית לאמנות.

בשנת 1904 פגש לאיקמה בן ה-38 את אהבת חייו הגדולה, מארי אנדר בת ה-21, אחת המשוררות המוכרות של אותה תקופה. באותה שנה הוא צייר שני דיוקנאות שלה, הנחשבים לציוריו המפורסמים ביותר. מ-1907 עד 1909 הוא היה בעיקר בפינלנד. בשנים 1909 עד 1913 הוא נסע לערי האמנות הגדולות באירופה.

הוא חי מ-1910 עד 1912 בקאפרי ובטוניסיה. מ-1913 עד 1931 עבד לאיקמה כאמן עצמאי ומורה לאמנות בטאלין. בין השאר, תלמידיו כללו את אלפרד רוזנברג הצעיר. ב-1927 נולדה בתו היחידה איינו מארי שנפטרה ב-1969. היא הייתה הילדה של הדוגמנית שלו שכונתה "מיקו". בשנת 1932 התיישב בסביבת Taebla במחוז Lääne, שם נשאר ועבד עד סוף ימיו.

לאיקמה מת בנובמבר 1942 בקדרפיקו, שם הוא קבור. לאיקמה נשאר רווק כל חייו. החווה שלו נפתחה ב-1960 כמוזיאון לחייו וליצירתו.
נוף בקאפרי, 1911

=== יצירה ===
לאיקמה ידוע בעיקר בציורי הפסטל שלו. הוא הביא את האימפרסיוניזם לאסטוניה, ולעיתים קרובות צייר נופים, בעיקר בצבעים חדים. ציורי דיוקנאותיו של האליטה האינטלקטואלית והאמנותית של אסטוניה ידועים גם הם. הוא גם היה פעיל פוליטית. מעל לכל, הוא קידם את ההכשרה והקידום של האמנות האסטונית והיה ממייסדי המוזיאון הלאומי האסטוני בטרטו.

== קישורים חיצוניים ==

== הערות שוליים ==

קטגוריה:ציירים אסטונים

קטגוריה:ילידי 1866
קטגוריה:נפטרים ב-1942